
RASEINIŲ ŠALTINIO PROGIMNAZIJOS 
BIBLIOTEKOS FONDO APSAUGOS NUOSTATAI

I SKYRIUS 
BENDROSIOS NUOSTATOS

1. Raseinių Šaltinio progimnazijos (toliau – Progimnazija) bibliotekos fondo apsaugos nuostatai (toliau – Nuostatai) reglamentuoja Raseinių Šaltinio progimnazijos bibliotekos fondo (toliau – Fondo) apskaitą, gaunamų dokumentų priėmimą, jų ženklinimą ir įtraukimą į apskaitą, fondo perdavimą, fondo patikrinimą, dokumentų nurašymą, fondo apsaugos priemones.
2. Fondo apsaugą reglamentuoja Lietuvos Respublikos bibliotekų įstatymas, Lietuvos Respublikos kilnojamųjų kultūros vertybių apsaugos įstatymas, Lietuvos Respublikos dokumentų ir archyvų įstatymas, 12-asis viešojo sektoriaus apskaitos ir finansinės atskaitomybės standartas „Ilgalaikis materialusis turtas“, patvirtintas Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl viešojo sektoriaus apskaitos ir finansinės atskaitomybės 12-ojo standarto patvirtinimo“, 8-asis viešojo sektoriaus apskaitos ir finansinės atskaitomybės standartas „Atsargos“, patvirtintas Lietuvos Respublikos finansų ministro 2008 m. birželio 20 d. įsakymu Nr. 1K-220 „Dėl viešojo sektoriaus apskaitos ir finansinės atskaitomybės 8-ojo standarto patvirtinimo“, 20-asis viešojo sektoriaus apskaitos ir finansinės atskaitomybės standartas „Finansavimo sumos“, patvirtintas 2008 m. birželio 9 d. įsakymu Nr. 1K-205 „Dėl viešojo sektoriaus apskaitos ir finansinės atskaitomybės 20-ojo standarto patvirtinimo“ ir Bibliotekų fondo apsaugos Nuostatai (toliau – BFA Nuostatai), patvirtinti Lietuvos Respublikos kultūros ministro 2010 m. spalio 6 d. įsakymu Nr. ĮV-499 (su vėlesniais pakeitimais).
3. Šiuose Nuostatuose vartojamos sąvokos:
3.1. Bendroji fondo apskaita – apibendrintų duomenų apie dokumentų gavimą, nurašymą ir fondo kaitą įrašymas į nustatytą bendrosios bibliotekos fondo apskaitos registrą, jo tvarkymas ir saugojimas.
3.2. Fondo apskaita – bibliotekos fondo dokumentų įrašymas į nustatytos formos vienetinės ir bendrosios bibliotekos fondo apskaitos registrus, duomenų apie dokumentus tvarkymas ir saugojimas.
3.3. Fondo apskaitos vienetas – sutartinis vienetas, kuriuo apskaičiuojamas Progimnazijos bibliotekos fondo dydis ir fondo judėjimas.
3.4. Fondo patikrinimas – Progimnazijos bibliotekos fonde turimų dokumentų lyginimas su vienetinės fondo apskaitos registrais.
3.5. Bibliotekos valdomi elektroniniai dokumentai – nuolatiniam saugojimui ir (ar) terminuotai prieigai įsigyti, įkainoti ir į nustatytus vienetinės ir bendrosios bibliotekos fondo apskaitos registrus įtraukti elektroniniai dokumentai.
3.6. Grupuojamasis dokumentas – pagal tam tikrą požymį (tipo, turinio, panašumo, saugojimo laiko ar kt.) su kitais bibliotekos dokumentais siejamas, grupėmis tvarkomas ir saugomas dokumentas.
3.7. Trimatis dokumentas – trimatę formą turintis ir (ar) trimatės spaudos įranga sukurtas dokumentas.
3.8. Vienetinė fondo apskaita – gauto dokumento duomenų įrašymas į nustatytą bibliotekos fondo apskaitos registrą, jų tvarkymas ir saugojimas.
3.9. Dokumentų nurašymas – pripažintų nereikalingais arba netinkamais (negalimais) naudoti dokumentų išėmimas.
3.10. Fondo apsauga – visuma techninių veiksmų ir organizacinių priemonių, kuriomis siekiama bibliotekose sukauptus dokumentus išsaugoti.
4. Kitos Nuostatuose vartojamos sąvokos atitinka Bibliotekų įstatyme, Kilnojamųjų kultūros vertybių apsaugos įstatyme, Lietuvos Respublikos finansinės apskaitos įstatyme, Lietuvos Respublikos viešojo sektoriaus atskaitomybės įstatyme, viešojo sektoriaus apskaitos ir finansinės atskaitomybės standartuose (toliau – VSAFAS standartai) vartojamas sąvokas.

II SKYRIUS
FONDO APSKAITA

5. Bibliotekos fondo apskaita atspindi tikslius duomenis apie dokumentų gavimą, nurašymą, bibliotekos fondo dydį. Apskaitos duomenys yra pagrindas statistinei apskaitai, bibliotekos veiklos atskaitomybei ir planams rengti, dokumentų kiekiui ir fondo kaitai kontroliuoti.
6. Bibliotekos fondo apskaitai naudojami rankiniu būdu ir kompiuterizuotu būdu sudaromi vienetinės ir bendrosios apskaitos registrai:
6.1. Vienetinei dokumentų apskaitai yra naudojami: 
6.1.1. Bibliotekos fondo spausdintinių dokumentų ir elektroninių dokumentų fizinėse laikmenose vienetinės apskaitos registras;
6.1.2. Bibliotekos valdomų elektroninių dokumentų vienetinės apskaitos registras;
6.2. Bendrajai fondo apskaitai naudojamas Bibliotekos fondo bendrosios apskaitos registras. 
7. Bibliotekos fondo apskaitai taikomi šie fondo apskaitos vienetai:
7.1. pagrindiniai fondo apskaitos vienetai:
7.1.1. fizinis vienetas – dokumento tiražo vienetas. Fiziniais vienetais apskaitomi visi dokumentai, išskyrus laikraščius, bibliotekos valdomus elektroninius dokumentus, licencijuojamus elektroninius išteklius;
7.1.2. pavadinimas – vieno, visumą sudarančio dokumento sąlyginis žymėjimas;
7.1.3. sąlyginis vienetas – elektroninio dokumento pavadinimui įsigytos (nustatytos) vienu metu vartotojams suteikiamos prieigų teisės prie dokumento apskaitos vienetas. Sąlyginiais vienetais apskaitomi visi bibliotekos valdomi elektroniniai dokumentai (tarp jų įdiegti autonominėse kompiuterizuotose darbo vietose ir el. leidinių skaitytuvuose);
7.2. papildomi fondo apskaitos vienetai:
7.2.1. metinis komplektas – to paties (paprastai vienos antraštės) periodinio leidinio (laikraščio) metų rinkinys;
7.2.2. lentynos metras – bibliotekos fondo apskaitos vienetas, kuriuo matuojamas dokumentų fizinių vienetų, telpančių viename lentynos metre, skaičius;
7.2.3. įrištas (susegtas) komplektas – spausdintinių periodinių leidinių numerių (dokumentų) rinkinys, susietas juos įrišant, susegant ar įpakuojant.
7.3. Rankiniu ir kompiuterizuotu būdu sudaryti bibliotekos fondo apskaitos registrai turi vienodą juridinę galią. Biblioteka, vykdydama kompiuterizuotą fondo apskaitą, privalo užtikrinti vienetinės ir bendrosios apskaitos duomenų saugumą ir atsarginių šių registrų kopijų kūrimą, saugojimą ir atkūrimą bibliotekos informacinėje sistemoje. Jei tokios galimybės nėra, periodiškai atspausdinti ir įrišti.
8. Tvarkydama fondo apskaitą, biblioteka privalo:
8.1. tvarkyti dokumentų vienetinę ir bendrąją gaunamų į bibliotekos fondą ir iš jo išimamų (nurašomų) dokumentų apskaitą;
8.2. garantuoti apskaitos procesų nuoseklumą ir tikslumą, naudojant 7.1 papunktyje nustatytus pagrindinius bibliotekos fondo apskaitos vienetus, užtikrinti ilgalaikį duomenų saugojimą ir jų atgaminimą;
8.3. užtikrinti bibliotekos fondo apskaitos, saugojimo ir išduoties fizinių vienetų identiškumą;
8.4. užtikrinti bibliotekos fondo apskaitos perimamumo ir tęstinumo principų laikymąsi;
8.5. užtikrinti bibliotekos fondo apskaitos vienetų reikšmių atitiktį nacionalinei bibliotekų statistikai teikiamiems rodikliams;
8.6. įvertinti ir įkainoti bibliotekos nemokamai gaunamus arba neįkainotus dokumentus.
9. Tvarkydama fondo apskaitą, biblioteka turi teisę:
9.1. nustatyti laikinojo pobūdžio dokumentų, kuriuose yra trumpalaikė ir greitai senstanti informacija, saugojimo terminus;
9.2. vadovaujantis teisės aktais ir Raseinių Šaltinio progimnazijos vadovėlių ir mokymo priemonių įsigijimo, priėmimo, apskaitos, nurašymo, saugojimo ir išdavimo tvarkos aprašu, patvirtintu Raseinių Šaltinio progimnazijos direktoriaus 2025-04-02 įsakymu Nr. V1-110 „Dėl Raseinių Šaltinio progimnazijos vadovėlių ir mokymo priemonių įsigijimo, priėmimo, apskaitos, nurašymo, saugojimo ir išdavimo tvarkos aprašo patvirtinimo“.
10.  Dokumentų apskaita pagal rūšis ir formą:
10.1. fiziniais vienetais ir pavadinimais apskaitomi šie spausdintinės ir nespausdintinės formos dokumentai: 
10.1.1. knygos, atskirai išleisti knygų priedai, turintys atskirą tarptautinį standartinį knygos numerį (ISBN), brošiūros;
10.1.2. rankraščiai;
10.1.3. serialiniai leidiniai (žurnalai, tęstiniai leidiniai, periodiniai žurnalų priedai). Neperiodiniai žurnalų priedai (monografijos, rinkiniai, albumai ir pan.), turintys savarankiško leidinio vertę, apskaitomi kaip atitinkamos dokumentų rūšys;
10.1.4 vaizdiniai dokumentai (meno originalai, reprodukcijos, fotografijos, eskizai, plakatai, atvirukai, škicai, parengiamieji atspaudai, techniniai brėžiniai ir vaizdiniai leidiniai, išleisti lapais); 
10.1.5. natų dokumentai; 
10.1.6. kartografiniai dokumentai (dvimačiai ir trimačiai žemėlapiai, gaubliai, planai, topografiniai maketai, liečiamieji žemėlapiai, aeronuotraukos, išskyrus atlasus, išleistus kaip knyga);
10.1.7. garsiniai dokumentai (garso įrašai, plokštelės, magnetofono juostos, garsajuostės, kasetės, kompaktiniai garso diskai, skaitmeninių garso įrašų failai ir laikmenos);
10.1.8. regimieji dokumentai (skaidrės ant plastmasės pagrindu pagamintos medžiagos, diapozityvai);
10.1.9. garsiniai regimieji dokumentai (vaizdo ir garso įrašai, skaitmeniniai universalieji diskai (DVD), kompiuteriniai žaidimai);
10.1.10. mikroformos, mikrokopijos;
10.1.11. trimačiai dokumentai (maketai, dioramos, stalo žaidimai, žaislai, taktilinės knygos ir pan.);
10.1.12. elektroniniai dokumentai fizinėse laikmenose (kompaktiniuose diskuose, skaitmeniniuose vaizdo diskuose DVD-ROM, optiniuose diskuose ar kitose kompiuterinėse laikmenose);
10.2. fiziniais vienetais apskaitomi grupuojamieji dokumentai;
10.3. komplektais ir pavadinimais apskaitomi spausdintiniai laikraščiai. Atskirai išleisti periodiniai laikraščių priedai, turintys antraštę ir numeraciją, apskaitomi kaip atskiri fiziniai vienetai; 
10.4. pavadinimais ir sąlyginiais vienetais apskaitomi:
10.4.1. bibliotekos valdomi elektroniniai dokumentai (tarp jų įdiegti autonominėse kompiuterizuotose darbo vietose ir el. leidinių skaitytuvuose);
10.4.2. vientisi (baigtiniai) elektroniniai dokumentai, turintys savarankišką antraštę, susidedantys iš vieno ar kelių failų, apskaitomi vienu pavadinimu ir vienu sąlyginiu vienetu;
10.4.3. papildytas ir atnaujintas elektroninis dokumentas apskaitomas kaip naujas pavadinimas ir naujas sąlyginis vienetas. Elektroninis dokumentas, tuo pačiu pavadinimu jau esantis bibliotekos fonde, bet išleistas kitu formatu, apskaitomas kaip naujas pavadinimas ir naujas sąlyginis vienetas;
10.4.4. bibliotekos valdomi elektroniniai dokumentai, kurie įsigyti nuolatiniam saugojimui ir (ar) prieigai, yra ilgalaikio saugojimo dokumentai ir jų bendroji apskaita vedama bendrosios bibliotekos fondo apskaitos registre pagal Nuostatų 9 priedą;
10.4.5. licencijuoti elektroniniai ištekliai:
10.4.5.1. duomenų bazės, atskirai gauti viso teksto elektroniniai dokumentai (knyga, žurnalas, laikraštis, patentas, standartas ir kt.) apskaitomi vienu pavadinimu ir sąlyginiais vienetais;
10.4.5.2. bibliografinių duomenų ir kitos duomenų bazės, kuriose pateikiama aprašomojo pobūdžio informacija ir (ar) kiekybiniai duomenys (pvz., žinynai, enciklopedijos, žodynai, statistinės lentelės, duomenys, teisės aktai, teismų praktika, mokslinių formulių rinkiniai) apskaitomi vienu bendru pavadinimu ir sąlyginiais vienetais pagal 8 priedą.

III SKYRIUS
GAUNAMŲ DOKUMENTŲ PRIĖMIMAS

11. Gaunami dokumentai priimami į biblioteką su lydimuoju dokumentu (sąskaita-faktūra, perdavimo-priėmimo aktu, dovanojimo aktu ir kitais dokumentais (toliau – lydimasis dokumentas). Jei dokumentai bibliotekai perduoti be lydimųjų dokumentų (pvz., dovanoti skaitytojų, gyventojų, renginio dalyvių ar anonimo, gauti paštu ir pan.), parengiamas gautų dokumentų priėmimo aktas, kuriame pateikiamas įkainotų dokumentų sąrašas su įvardintu finansavimo šaltiniu (nurodoma „Fizinių ir privačių juridinių asmenų lėšos“). 
12. Visiems gautiems dokumentams (išskyrus prenumeratos būdu įsigytiems periodiniams leidiniams, bibliotekos valdomiems elektroniniams dokumentams ir licencijuojamiems elektroniniams ištekliams) yra būtinas priėmimo-paskirstymo aktas, sudarytas naudojant šių Nuostatų 1 priede nustatytus priėmimo-paskirstymo akto pagrindinius elementus. Priėmimo-paskirstymo aktas turi atitikti Dokumentų rengimo taisykles, patvirtintas Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl dokumentų rengimo taisyklių patvirtinimo“.
13. Dokumentams, gautiems iš skaitytojų vietoje jų prarastų ar nepataisomai sugadintų, sudaromas Skaitytojo grąžintų vietoje pamestųjų ar nepataisomai sugadintų dokumentų perdavimo-priėmimo aktas pagal Nuostatų 2 priedą  arba Lietuvos Respublikos kultūros ministro 1997 m. lapkričio 7 d. įsakymu Nr. 757 ,,Dėl bibliotekos dokumentų formų patvirtinimo“ patvirtintos formos Skaitytojų pamestų ir vietoje jų priimtų spaudinių apskaitos knyga. Gautos informacijos pagrindu biblioteka ne dažniau nei kartą per pusmetį formuoja dokumentų nurašymo ir gautų dokumentų priėmimo aktus.
14. Jeigu dokumentų siunta nesutampa su įrašu lydimajame dokumente ar joje randama dokumentų su defektais, apie tai per 5 darbo dienas nuo dokumentų siuntos gavimo informuojamas dokumentų tiekėjas, kuris privalo ištaisyti trūkumus.

IV SKYRIUS
DOKUMENTŲ ŽENKLINIMAS

15. Visi naujai priimti dokumentai fizinėse laikmenose yra ženklinami. Ženklinimui naudojamas priklausomybę žymintis bibliotekos spaudas ar papildomas ženklinimas (lipdukai ir pan.) Spaudas, kuriame nurodytas Progimnazijos pavadinimas, negadinant dokumento teksto ir iliustracijų, dedamas:
15.1. knygų – antraštinio lapo kitoje pusėje ir 17 puslapio kairiajame kampe po tekstu. Jei nėra 17 puslapio spaudas dedamas 9, jei nėra 9 puslapio – 5 puslapyje;
15.2.  žurnalų, laikraščių, vaizdinių leidinių – viršelyje arba pirmajame puslapyje;
15.3. žemėlapių, atskirų lapų – kitoje lapo pusėje kairiajame apatiniame kampe;
15.4. plokštelių – ant voko ir etiketės;
15.5. garsinių, regimųjų, elektroninių dokumentų fizinėse laikmenose – ant įdėklo (voko) ir etiketės;
15.6.  mikroformų – ant aplanko arba įdėklo;
15.7. specialių rinkinių rankraštiniai dokumentai – ant aplanko, dėžutės, dėklo, kuriuose jie saugomi.
16. Bibliotekos valdomų elektroninių dokumentų ženklinimas vykdomas įrašant dokumento sąlyginį vienetą bibliotekos informacinėje sistemoje.

V SKYRIUS
DOKUMENTŲ ĮTRAUKIMAS Į APSKAITĄ

17. Duomenys apie gautus dokumentus įtraukiami į vienetinę ir bendrąją bibliotekos fondo apskaitą naudojant Nuostatų 3–9 prieduose nustatytus privalomus atitinkamų dokumentų registravimo ir bendrosios fondo apskaitos elementus.
18. Vienetinei bibliotekos fondo apskaitai yra naudojamos Bibliotekos fondo inventoriaus knygų formos (toliau – inventoriaus knyga), patvirtintos Lietuvos Respublikos kultūros ministro 2005 m. gruodžio 23 d. įsakymu Nr. ĮV-757 „Dėl Bibliotekos fondo bendrosios apskaitos knygos, Bibliotekos fondo inventoriaus knygų ir Bibliotekos dienoraščio formų patvirtinimo“ (su vėlesniais pakeitimais). Privalomi spausdintinių dokumentų ir dokumentų fizinėse laikmenose vienetinės apskaitos elementai nurodyti šių Nuostatų 3 priede, privalomi bibliotekos valdomų elektroninių dokumentų vienetinės apskaitos elementai – Nuostatų 4 priede: 
18.1. spausdintinių dokumentų ir dokumentų fizinėse laikmenose ir bibliotekos valdomų elektroninių dokumentų inventoriaus knygos yra vieni iš svarbiausių bibliotekos fondo apskaitos registrų, jas keisti galima tik išimties atvejais (jei buvo rašoma nesilaikant reikalavimų, klaidingi įrašai ir pan.), gavus Progimnazijos direktoriaus sutikimą raštu;
18.2. inventoriaus knygos pildomos rankiniu būdu (popieriuje);
18.3. į inventoriaus knygas įtraukiami visi dokumentai, išskyrus trumpalaikio saugojimo periodinius dokumentus bei kitus laikinojo pobūdžio leidinius, kuriuose pateikiama trumpalaikė informacija ir kurių saugojimo terminas ne ilgesnis kaip vieneri metai (kalendoriai, reklaminiai plakatai, proginiai leidiniai ir pan.) Šie dokumentai yra registruojami. Jei registracijai naudojamos popierinės registracijos kortelės, jose turi būti privalomi atitinkamų dokumentų rūšių registravimo elementai, kurie išvardinti šių Nuostatų 5–8 prieduose;
18.4. inventoriaus knygos yra bendros visiems bibliotekos fondo dokumentams. Visiems dokumentams suteikiama bendra nuosekli inventoriaus numerių seka, išskyrus vadovėlius (vadovėliai antraštinio lapo kitoje pusėje ir 17 puslapio kairiajame kampe po tekstu žymimi spauda, kurioje nurodytas Progimnazijos pavadinimas,  ,,GAUTA”,  nurodant gavimo datą).  
18.5. vienetinėje bibliotekos fondo apskaitoje turi būti išskirti bibliotekai dovanoti dokumentai. Bibliotekoje apskaitos dokumentus pildant ranka, dovanotiems dokumentams pildoma atskira inventoriaus knyga;
18.6. inventoriaus knyga pildoma rankiniu būdu (popieriuje), ji yra atspausdinta ir įrišta, puslapiai sunumeruoti, pabaigoje – tvirtinantis įrašas: „Šioje inventoriaus knygoje yra ... sunumeruotų lapų. Data. Vadovo parašas. Bibliotekos spaudas“;
18.7. vienetinei bibliotekos fondo apskaitai reikalingi duomenys rašomi iš dokumento antraštinių duomenų. Kiekvienam dokumentui suteikiamas atskiras inventoriaus numeris, kuris įrašomas į dokumentą po bibliotekos spaudais;
18.8. nurašomo dokumento inventoriaus numeris ir kaina išbraukiami, šie inventoriaus numeriai kitiems dokumentams pakartotinai nesuteikiami;
18.9. inventoriaus knyga(-os) saugoma(-os) neterminuotai (iki bibliotekos išregistravimo iš juridinių asmenų registro).
19. Bendrajai bibliotekos fondo apskaitai naudojama Bendrosios bibliotekos fondo apskaitos knyga, patvirtinta Lietuvos Respublikos kultūros ministro 2005 m. gruodžio 23 d. įsakymu Nr. ĮV-757, (su vėlesniais pakeitimais), forma (toliau – apskaitos knyga). Privalomi bendrosios fondo apskaitos elementai pateikti Nuostatų 9 priede:
19.1. apskaitos knygą sudaro 3 dalys: dokumentų gavimas (kiekvienais metais pradedamas iš naujo), dokumentų nurašymas (akto eilės numeris tęstinis), bibliotekos fondo judėjimas;
19.2. dokumento kaina nurodoma tik dokumentams, įrašytiems į bendrosios apskaitos knygą. Į ją neįeina papildomos išlaidos, susijusios su dokumento gavimu (pašto, transporto, tiekėjo paslaugų išlaidos ir kiti bendros dokumentų vertės nekeičiantys mokesčiai). Jei lydimajame dokumente atskirai nurodytas pridėtinės vertės mokestis (toliau – PVM), gauto dokumento vertė perskaičiuojama pridedant PVM prie kiekvieno fizinio vieneto pavadinimo;
19.3. lėšos, išleistos prenumeratos būdu gautiems, terminuoto saugojimo dokumentams (periodiniams leidiniams, licencijuojamiems elektroniniams ištekliams), pasibaigus finansiniams metams, nurašomos ir bendrojoje dokumentų apskaitos knygoje nefiksuojamos. Fiksuojama tik tokia suma, už kurią paliekami dokumentai ilgalaikiam, archyviniam ar neterminuotam saugojimui;
19.4. finansinių metų pradžioje apskaitos knygos duomenys sumuojami ir nustatoma, kiek dokumentų biblioteka gavo ir kiek nurašė. Duomenys perkeliami į šios apskaitos knygos 3-iąją dalį, rodančią, kiek dokumentų yra saugoma bibliotekoje;
19.5. ne rečiau kaip kartą per pusmetį apskaitos knygos duomenys sutikrinami su bibliotekos finansinės apskaitos dokumentais;
19.6. apskaitos knyga saugoma neterminuotai (iki bibliotekos išregistravimo iš juridinių asmenų registro).
19.7. Gautų dokumentų lydimieji dokumentai perduodami Įstaigų centralizuotos buhalterinės apskaitos skyriui, kurie yra pagrindas įtraukti juos į finansinę apskaitą.
20. Bibliotekoje vedamas perduodamų finansinę apskaitą tvarkantiems asmenims lydimųjų dokumentų registras, naudojant šių Nuostatų 10 priede nustatytus privalomus bibliotekos finansinę apskaitą tvarkantiems asmenims perduodamų lydimųjų dokumentų registravimo elementus. 

VI SKYRIUS
FONDO PERDAVIMAS

21. Bibliotekos fondas ar jo dalis perduodami Progimnazijos direktoriaus įsakymu, reorganizuojant ar likviduojant biblioteką. Fondo perdavimas vykdomas teisės aktų nustatyta tvarka.
22. Bibliotekos fondo ar jo dalies vidinio perdavimo atveju surašomas šių Nuostatų 11 priede nustatytos formos Bibliotekos fondo perdavimo-priėmimo aktas, kurį tvirtina Progimnazijos direktorius.
23. Bibliotekos reorganizavimo ar likvidavimo atveju bibliotekos fondo perdavimas vykdomas teisės aktų nustatyta tvarka.

VII SKYRIUS
FONDO PATIKRINIMAS

24. Vadovaujantis Inventorizacijos taisyklių, patvirtintų Lietuvos Respublikos Vyriausybės 2022 m. birželio 15 d. nutarimu Nr. 630 „Dėl Inventorizacijos taisyklių patvirtinimo“, 2 punktu bibliotekos fondo patikrinimo (inventorizacijos) periodiškumas nustatomas šiuose Nuostatuose.
25. Bibliotekos fondo patikrinimas atliekamas siekiant nustatyti fondo dokumentų trūkumą, perduodant fondą kitam atsakingam už turtą (dokumentų fondą) asmeniui, esant ypatingoms aplinkybėms (pvz., įvykus gaisrui, potvyniui, vagystėms), reorganizuojant ar likviduojant biblioteką.
26. Progimnazijos direktoriaus įsakymu sudaroma laikina Fondo patikrinimo komisija iš nelyginio skaičiaus narių.
27. Bibliotekos fondo dokumentams, VSAFAS 12-ojo standarto Ilgalaikis materialusis turtas nustatyta tvarka priskiriamiems prie ilgalaikio materialiojo turto patikrinimo periodiškumas priklauso nuo bibliotekos dokumentų fondo dydžio fiziniais vienetais.
28. Progimnazijos bibliotekos viso fondo patikrinimas, kurio metu fonde saugomi dokumentai, apimant ir informaciją apie išduotų dokumentų fizinius vienetus, sutikrinant su inventoriaus knyga turėtų būti atliekamas kas 10-15 metų (bibliotekose, turinčiose 15-50 tūkstančių fizinių vienetų fondą).
29. Biblioteka atlieka fondo patikrinimą dažniau, nei nustatyta 29 punkte, jei biblioteka reorganizuojama ar likviduojama, keičiasi už dokumentų fondą atsakingi asmenys, nustatomas dokumentų pasisavinimo faktas, įvyksta gaisras ar kita stichinė nelaimė. Progimnazijos direktorius gali pavesti atlikti patikrinimą dėl kitų priežasčių.
30. Fondo patikrinimas baigiamas surašant 12 priede nustatytos formos Bibliotekos fondo patikrinimo aktą, kurį tvirtina Progimnazijos direktorius. Prie jo pridedamas trūkstamų dokumentų sąrašas.
31. Bibliotekos fondo dokumentai, įtraukti į finansinę apskaitą pagal VSAFAS 8-ąjį standartą Atsargos, tikrinami kasmet.

VIII SKYRIUS
DOKUMENTŲ PRIPAŽINIMAS NEREIKALINGAIS ARBA 
NETINKAMAIS (NEGALIMAIS) NAUDOTI

32. Dokumentai pripažįstami nereikalingais arba netinkamais (negalimais) naudoti dėl šių priežasčių:
32.1. bibliotekai tapo neaktualūs (neaktualus turinys, didelis egzemplioriškumas);
32.2. nusidėvėjo fiziškai ar funkciškai (technologiškai);
32.3. prarasti (negrąžinti, neteisėtai pasisavinti) ar sugadinti dėl vartotojų veikos ir šis faktas įformintas atitinkamu dokumentu (fondo patikrinimo aktu, protokolu, skaitytojų grąžintų vietoje pamestų ar nepataisomai sugadintų dokumentų aktu, policijos pažyma / išrašu ir pan.);
32.4. sunaikinti (sugadinti) avarijų, gaisrų ir kitų stichinių nelaimių metu ir šis faktas įformintas atitinkamu dokumentu.
33. Dokumentams pripažinti nereikalingais arba netinkamais (negalimais) naudoti Progimnazijos direktoriaus įsakymu sudaroma Dokumentų nurašymo komisija (toliau – komisija), į kurios sudėtį įtraukiamas Progimnazijos direktoriaus pavaduotojas ugdymui ir mokytojai. Ši komisija parengia Dokumentų, siūlomų pripažinti nereikalingais arba netinkamais (negalimais) naudoti aktą Nuostatuose 13 priedas, kurį patvirtina Progimnazijos direktorius. 

IX SKYRIUS
DOKUMENTŲ, PRIPAŽINTŲ NEREIKALINGAIS ARBA NETINKAMAIS (NEGALIMAIS) NAUDOTI, PANAUDOJIMO BŪDAI

34. Pripažinti nereikalingais ar netinkamais (negalimais) naudoti dokumentai, išskyrus šių Nuostatų 33.2 - 33.4 papunkčiuose nurodytas priežastis, gali būti panaudojami šiais būdais:
34.1. perduodant patikėjimo arba panaudos nuosavybės teise naudoti ir disponuoti jais, vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka; 
34.2. perduodant dokumentus iš bibliotekos fondo kitai bibliotekai vadovaujantis Lietuvos bibliotekų fondo nuostatų, patvirtintų Lietuvos Respublikos kultūros ministro 2006 m. gruodžio 11 d. įsakymu Nr. ĮV-670 „Dėl Lietuvos bibliotekų fondo nuostatų patvirtinimo“, nustatyta tvarka. Perdavimo proceso metu atliekamos šios procedūros: 
34.2.1. pagal šių Nuostatų 13 priedą, kuriame nurodytas dokumentų mainų panaudos būdas, parengiamas laisvos formos kitoms bibliotekoms prašomų perduoti dokumentų sąrašas;
34.2.2. dokumentai perduodami kitoms bibliotekoms sudarant dokumentų perdavimo-priėmimo aktą ir vardinį sąrašą, kuriame nurodytas dokumento pavadinimas, minėto dokumento vieno fizinio vieneto kaina, to pavadinimo dokumentų fizinių vienetų skaičius ir bendra suma, bendra perduodamų dokumentų suma ir iš kokio finansavimo šaltinio buvo įsigyti perduodami dokumentai; 
34.2.3. kitoms bibliotekoms perduoti dokumentai yra nurašomi, parengiant nurašymo aktą (14 priedas).
35. Dokumentai, kurie buvo panaudoti šių Nuostatų 33 punkte nustatytais būdais, pažymimi spaudu „NURAŠYTA“.

X SKYRIUS
DOKUMENTŲ, PRIPAŽINTŲ NEREIKALINGAIS (NEGALIMAIS) NAUDOTI, 
NURAŠYMAS IR LIKVIDAVIMAS

36. Pripažintų nereikalingais arba netinkamais (negalimais) naudoti dokumentų nurašymo aktą (14 priedas) rengia šių Nuostatų 27 punkte nurodyta komisija ir perduoda Įstaigų centralizuotos buhalterinės apskaitos skyriui. Aktą tvirtina Progimnazijos direktorius Aktas yra pagrindas dokumentams išbraukti iš vienetinės ir bendrosios bibliotekos fondo apskaitos ir jų balansinės vertės nurašymui iš finansinės apskaitos dokumentų.
37. Nurašomų dokumentų bendra vertė nurašymo akte turi būti nurodoma eurais.
38. Nurašyti dokumentai likviduojami vadovaujantis Valstybės ir savivaldybių turto valdymo, naudojimo ir disponavimo juo įstatymo ir Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, nustatyta tvarka.


XI SKYRIUS
NURAŠYTŲ KNYGŲ PERDAVIMAS FIZINIŲ IR JURIDINIŲ 
ASMENŲ NUOSAVYBĖN

39. Nurašytos ir tolesniam naudojimui tinkamos spausdintos knygos gali būti neatlygintinai perduodamos fizinių ir juridinių asmenų nuosavybėn vadovaujantis Valstybės ir savivaldybių turto valdymo, naudojimo ir disponavimo juo įstatyme nustatytais principais ir Kultūros įstaigų darbuotojų profesinės veiklos ir etikos taisyklėmis, patvirtintomis Lietuvos Respublikos kultūros ministro 2017 m. rugpjūčio 16 d. įsakymu Nr. ĮV-884 „Dėl Kultūros įstaigų darbuotojų profesinės veiklos ir etikos taisyklių patvirtinimo“. Kitoms dokumentų rūšims perdavimas fizinių ir juridinių asmenų nuosavybėn netaikomas.
40. Fizinių ir juridinių asmenų nuosavybėn perduodamose nurašytose spausdintose knygose esantys bibliotekos nuosavybės ženklai nenaikinami.
41. Visos fiziniams ir juridiniams asmenims perduoti atrinktos spausdintos knygos turi būti ženklinamos spaudais „NURAŠYTA“ ir „ATIDUOTA ASMENIMS“.
42. Skelbimas apie atiduodamas nurašytas spausdintas knygas ne vėliau kaip prieš 7 kalendorines dienas iki planuojamos perdavimo asmenims datos skelbiamas viešai Progimnazijos interneto svetainėje, socialiniuose tinkluose. Skelbiamoje informacijoje turi būti nurodomi tikslūs minėtų knygų perdavimo pradžios ir pabaigos terminai bei vieta, kur asmenys gali susipažinti su atiduodamomis knygomis ir jas pasiimti savo nuosavybėn.
43. Nurašytų knygų atrankos ir perdavimo fizinių ir juridinių asmenų nuosavybėn procesą koordinuoja Progimnazijos direktoriaus įsakymu paskirtas direktoriaus pavaduotojas ugdymui, kuruojantis bibliotekos veiklą.
44. Biblioteka neatsako už fizinių ir juridinių asmenų veiksmus, atliktus naudojantis jų nuosavybėn perduotomis bibliotekos nurašytomis knygomis.

XII SKYRIUS
FONDO APSAUGOS PRIEMONĖS

45. Progimnazija nustato ir taiko dokumentų saugojimo, patalpų valymo, dezinfekavimo bei kitas būtinas prevencines priemones, skirtas bibliotekos fondo priežiūrai ir apsaugai nuo neigiamo aplinkos poveikio.
46. Prevencinės fondo priežiūros priemonės turi būti vykdomos periodiškai, laikantis nustatytų grafikų ir užtikrinant dokumentų fizinės būklės išsaugojimą:
46.1. bibliotekos pilnas valymas turi būti atliekamas ne rečiau kaip vieną kartą per metus;
46.2. bibliotekos  patalpos turi būti valomos kasdien, užtikrinant tinkamas higienos ir mikroklimato sąlygas;
46.3. dokumentų lentynos turi būti valomos ne rečiau kaip vieną kartą per mėnesį.
47. Atliekant valymo, dezinfekavimo ar kitas prevencines priemones, biblioteka gali laikinai apriboti vartotojų aptarnavimą paskelbiant sanitarinę dieną, tačiau tokie apribojimai negali trukti ilgiau, negu būtina darbams atlikti.
48. Apie planuojamus vartotojų aptarnavimo apribojimus biblioteka privalo informuoti vartotojus iš anksto, jai prieinamais informavimo kanalais (TAMO dienynu, el. paštais su domenu @saltiniomokykla.lt, SMS žinute, informaciniu skelbimu ant bibliotekos durų).
49. Progimnazijos direktorius privalo užtikrinti sąlygas, garantuojančias bibliotekos dokumentų fondo apsaugą.

XIII SKYRIUS
BAIGIAMOSIOS NUOSTATOS

50. [bookmark: _heading=h.uz5lg15arzu]Progimnazijos direktorius įsakymu paveda fondo apskaitą bibliotekoje tvarkyti  Progimnazijos bibliotekininkui, apskaitos operacijų teisėtumo priežiūrą vykdyti direktoriaus pavaduotojui ugdymui, kuruojančiam bibliotekos veiklą.
_______________________________
1

Bibliotekų fondo apsaugos nuostatų
1 priedas 

PRIĖMIMO-PASKIRSTYMO AKTO PAGRINDINIAI ELEMENTAI

Priėmimo-paskirstymo akto pagrindiniai elementai yra šie:
1. Bibliotekos pavadinimas;
2. Akto pavadinimas;
3. Akto sudarymo data, numeris, sudarymo vieta, pagrindas;
4. Fizinių vienetų skaičius;
5. Pavadinimų skaičius;
6. Bendra suma …..Eur …..ct…..;
7. Inventorinta …..fiz. vnt….pavad……Eur …..ct….;
8. Neinventorinta …..fiz. vnt….pavad……Eur ….ct…..;
9. Neapskaitoma ……fiz. vnt…..pavad……Eur ….ct….;
10. Finansavimo šaltinis (pagal VSAFAS 20-tą standartą);
11. Inventoriniai numeriai;
12. Paskirstymas į fondus;
13. Paskirstymas rūšimis ir kalbomis (pagal bendrąją fondo apskaitą);
14. Vardinis sąrašas: eilės Nr., pavadinimas, kaina, egz. skaičius, suma, finansavimo šaltinis;
15. Priėmusiųjų-perdavusiųjų asmenų pareigų pavadinimas, parašai, vardai, pavardės.


Bibliotekų fondo apsaugos nuostatų
2 priedas 

(Skaitytojo grąžintų vietoje pamestųjų ar nepataisomai sugadintų dokumentų
perdavimo-priėmimo akto forma)

	BIBLIOTEKA
(bibliotekos pavadinimas)

20	m. 		d. Nr. 	

(sudarymo vieta)

SKAITYTOJO GRĄŽINTŲ VIETOJE PAMESTŲJŲ AR NEPATAISOMAI SUGADINTŲ DOKUMENTŲ PERDAVIMO-PRIĖMIMO AKTAS

Pagrindas. Bibliotekų fondo apsaugos nuostatų, patvirtintų Lietuvos Respublikos kultūros ministro 2010 m. spalio 6 d. įsakymu Nr. 499 „Dėl Bibliotekų fondo apsaugos nuostatų patvirtinimo, 17 punktas.

	Eil. Nr.
	Duomenys apie skaitytojo pamestus ar nepataisomai sugadintus dokumentus
	Duomenys apie priimtus dokumentus

	
	Autorius
	Antraštė
	Leidimo metai
	Inventorinis numeris
	Kaina
	Autorius
	Antraštė
	Kaina

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	

	
	
	
	
	
	
	
	
	



	Perdavė
	 	
(Skaitytojo parašas)
	 	
(Skaitytojo vardas, pavardė)

	Priėmė
	 	
(Bibliotekos darbuotojo parašas)
	 	
(Bibliotekos darbuotojo vardas, pavardė)

















Bibliotekų fondo apsaugos nuostatų
3 priedas 

PRIVALOMI SPAUSDINTINIŲ DOKUMENTŲ IR DOKUMENTŲ FIZINĖSE LAIKMENOSE VIENETINĖS APSKAITOS ELEMENTAI

Privalomi spausdintinių dokumentų ir dokumentų fizinėse laikmenose vienetinės apskaitos elementai yra šie:
1. Įrašo data;
2. Fondo kodas (elektroninėmis priemonėmis pildomai apskaitai);
3. Inventoriaus numeris;
4. Autorius ir antraštė;
5. Skyrius pagal UDK (universali dešimtainė klasifikacija);
6. Leidimo metai;
7. Kaina (pagal tuo metu Lietuvoje galiojantį piniginį vienetą);
8. Finansavimo šaltinis;
9. Lydimojo dokumento numeris (elektroninėmis priemonėmis pildomai apskaitai);
10. Ilgalaikio ir trumpalaikio materialiojo turto nurašymo ir likvidavimo akto data;
11. Ilgalaikio ir trumpalaikio materialiojo turto nurašymo ir likvidavimo akto numeris;
12. Bibliotekos fondo patikrinimo žymėjimai;
13. Pastabos (jei nėra suformuotos atskiros grafos, įvardinti finansavimo šaltinį pastabose).


_________________

Bibliotekų fondo apsaugos nuostatų
4 priedas 

PRIVALOMI BIBLIOTEKOS VALDOMŲ ELEKTRONINIŲ DOKUMENTŲ VIENETINĖS APSKAITOS ELEMENTAI

Privalomi bibliotekos valdomų elektroninių dokumentų vienetinės apskaitos elementai yra šie:
1. Įrašo data;
2. Fondo kodas (el. priemonėmis pildomai apskaitai);
3. Inventoriaus numeris;
4. Autorius ir antraštė;
5. Skyrius pagal UDK (universali dešimtainė klasifikacija);
6. Sąlyginių vienetų skaičius;
7. El. dokumento nuoroda internete;
8. Leidimo metai;
9. Kaina (pagal tuo metu Lietuvoje galiojantį piniginį vienetą);
10. Finansavimo šaltinis;
11. Lydimojo dokumento ar sutarties numeris (elektroninėmis priemonėmis pildomai apskaitai);
12. Ilgalaikio ir trumpalaikio materialiojo turto nurašymo ir likvidavimo akto data;
13. Ilgalaikio ir trumpalaikio materialiojo turto nurašymo ir likvidavimo akto numeris;
14. Elektroninių dokumentų prieigos patikrinimo žymėjimai;
15. Pastabos (jei nėra suformuotos atskiros grafos įvardinti finansavimo šaltinį pastabose).

________________

Bibliotekų fondo apsaugos nuostatų
5 priedas 

PRIVALOMI ŽURNALŲ REGISTRAVIMO ELEMENTAI

Privalomi žurnalų registravimo elementai yra šie:
1. Pavadinimas;
2. Kalba;
3. Kaina;
4. Finansavimo šaltinis;
5. Periodiškumas;
6. Fizinių vnt. skaičius;
7. Metai;
8. Mėnesiai;
9. Numeriai;
10. Leidimo vieta;
11. ISSN (tarptautinis standartinis serialinio leidinio numeris);
12. UDK (universali dešimtainė klasifikacija).



_________________

Bibliotekų fondo apsaugos nuostatų
6 priedas 

PRIVALOMI LAIKRAŠČIŲ REGISTRAVIMO ELEMENTAI

Privalomi laikraščių registravimo elementai yra šie:
1. Šifras;
2. Pavadinimas;
3. Kalba;
4. Kaina;
5. Finansavimo šaltinis;
6. Periodiškumas;
7. Fizinių vienetų skaičius;
8. Metai;
9. Mėnuo;
10. Numeris;
11. Leidimo vieta;
12. ISSN (tarptautinis standartinis serialinio leidinio numeris);
13. UDK (universali dešimtainė klasifikacija).



_________________

Bibliotekų fondo apsaugos nuostatų
7 priedas 


PRIVALOMI GRUPUOJAMŲJŲ DOKUMENTŲ REGISTRAVIMO ELEMENTAI

Privalomi grupuojamųjų dokumentų registravimo elementai yra šie:
1. Grupės pavadinimas;
2. Kalba;
3. Kaina;
4. Finansavimo šaltinis;
5. Fizinių vienetų skaičius;
6. UDK (universali dešimtainė klasifikacija).


_________________

Bibliotekų fondo apsaugos nuostatų
8 priedas 

PRIVALOMI LICENCIJUOJAMŲ ELEKTRONINIŲ IŠTEKLIŲ REGISTRAVIMO ELEMENTAI

Privalomi licencijuojamų elektroninių išteklių registravimo elementai yra šie:
1. Įrašo eilės numeris;
2. Įrašo data;
3. Leidėjas arba tiekėjas;
4. Duomenų bazės arba atskirai gauto dokumento pavadinimas;
5. Platforma ir (ar) prieigos adresas; 
6. Duomenų bazėje esančių dokumentų pavadinimų skaičius / kiti duomenys (jei pateikiami);
7. Prenumeratos / prieigos pradžios data;
8. Prenumeratos / prieigos pabaigos data;
9. Finansavimo šaltinis (nurodoma tik bibliotekos išlaidų dalis);
10. Kofinansavimo šaltinis (nurodyti ir finansavimo fondus, projektus).


____________________________


































	Bibliotekų fondo apsaugos nuostatų
           9 priedas

PRIVALOMI DOKUMENTŲ BENDROSIOS FONDO APSKAITOS ELEMENTAI

Privalomi bendrosios fondo apskaitos elementai yra šie:
Dokumentų gavimas:
1. Įrašo data;
2. Įrašo eilės numeris;
3. Lydimojo dokumento numeris arba sutarties numeris;
4. Įsigijimo būdas;
5. Tiekėjas;
6. Gauta dokumentų iš viso (fiz. vnt., naujų pavadinimų, suma), skaičius;
6a. Gauta el. dokumentų  (sąlyginių vnt., naujų pavadinimų, suma) skaičius;
7. Dokumentų, įrašytų į vienetinę apskaitą (inventorintų), skaičius;
8. Dokumentų paskirstymas rūšimis, pagal turinį, kalbas, finansavimo šaltinius.

Dokumentų nurašymas:
1. Įrašo data;
2. Akto eilės numeris;
3. Nurašyta dokumentų iš viso (fiz. vnt., pavadinimų, suma), skaičius;
3a. Nurašyta elektroninių dokumentų (sąlyginių vnt., naujų pavadinimų, suma) skaičius;
4. Nurašyta inventorintų dokumentų (fiz. vnt., pavadinimų, suma), skaičius;
5. Nurašymo priežastys;
6. Dokumentų paskirstymas rūšimis, pagal turinį, kalbas, finansavimo šaltinius.

Bibliotekos fondo judėjimas:
Metų pradžioje yra:
1. Iš viso dokumentų (fiz. vnt., pavadinimų, suma);
1a. Iš viso elektroninių dokumentų (sąlyginių vnt.,  naujų pavadinimų, suma) skaičius;
2. Inventorintų dokumentų (fiz. vnt., pavadinimų, suma);
3. Dokumentų paskirstymas rūšimis, pagal turinį, kalbas, finansavimo šaltinius.
Per metus gauta:
1. Iš viso dokumentų (fiz. vnt., pavadinimų, suma);
1a. Iš viso elektroninių dokumentų (sąlyginių vnt.,  naujų pavadinimų, suma) skaičius;
2. Inventorintų dokumentų (fiz. vnt., pavadinimų, suma);
3. Dokumentų paskirstymas rūšimis, pagal turinį, kalbas, finansavimo šaltinius.
Per metus nurašyta:
1. Iš viso dokumentų (fiz. vnt., pavadinimų, suma);
1a. Iš viso elektroninių dokumentų (sąlyginių vnt.,  naujų pavadinimų, suma) skaičius;
2. Inventorintų dokumentų (fiz. vnt., pavadinimų, suma);
3. Dokumentų paskirstymas rūšimis, pagal turinį, kalbas, finansavimo šaltinius.
Metų pabaigai yra:
1. Iš viso dokumentų (fiz. vnt., pavadinimų, suma);
1a. Iš viso elektroninių dokumentų (sąlyginių vnt.,  naujų pavadinimų, suma) skaičius;
2. Inventorintų dokumentų (fiz. vnt., pavadinimų, suma);
3. Dokumentų paskirstymas rūšimis, pagal turinį, kalbas, finansavimo šaltinius.
________________




Bibliotekų fondo apsaugos nuostatų
10 priedas

PRIVALOMI BIBLIOTEKOS FINANSINĘ APSKAITĄ TVARKANČIAM ASMENIUI PERDUODAMŲ LYDIMŲJŲ DOKUMENTŲ REGISTRAVIMO ELEMENTAI

Privalomi bibliotekos finansinę apskaitą tvarkančiam asmeniui perduodamų lydimųjų dokumentų registravimo elementai:
1. Eilės numeris;
2. Dokumento pavadinimas (sąskaita-faktūra, aktas ir kt.);
3. Išdavė (įstaigos pavadinimas);
4. Dokumento numeris;
5. Data;
6. Suma (Eur, ct); 
7. Perdavimo data.


_________________





































Bibliotekų fondo apsaugos nuostatų

(Bibliotekos fondo perdavimo–priėmimo akto forma)
___________________________________ BIBLIOTEKA
(bibliotekos pavadinimas)

TVIRTINU
_____________________
(pareigų pavadinimas)
_____________________
(parašas)
_____________________
(vardas ir pavardė)

BIBLIOTEKOS FONDO PERDAVIMO–PRIĖMIMO
AKTAS

20___ m. __________ ___ d. Nr.
_________________________
(sudarymo vieta)

Surašė komisija, sudaryta 	
(dokumento, kurio pagrindu sudaryta komisija, pavadinimas, data, Nr.)
Pirmininkas 	
(vardas ir pavardė, pareigų pavadinimas)
Nariai: 	
(vardas ir pavardė, pareigų pavadinimas)

Aktas surašytas dalyvaujant bibliotekos dokumentų fondą perduodančiam bibliotekos (padalinio) vadovui 	
(vardas ir pavardė, pareigų pavadinimas)
ir bibliotekos fondą priimančiam bibliotekos (padalinio) vadovui 	
_	
(vardas ir pavardė, pareigų pavadinimas)
Bibliotekos dokumentų fondą perduodantis bibliotekos (padalinio) vadovas ___________________________________________________________________________
(vardas ir pavardė, pareigų pavadinimas)
perduoda, o bibliotekos fondą priimantis bibliotekos (padalinio) vadovas 	
_	
(vardas ir pavardė, pareigų pavadinimas)
priima: 
1.	Bibliotekos (padalinio) fondą 	 fiz. vnt. inventorintų dokumentų, suma.
2.	Bibliotekos (padalinio) fondo inventoriaus knygas	
_	
(nurodyti inventoriaus knygų numerius ir kiekvienos knygos pirmąjį ir paskutinį įrašų numerius)
3.	Bibliotekos (padalinio) fondo bendrosios apskaitos knygas	
_	
(nurodyti knygų metus)
4.	Bibliotekos (padalinio) fondo paskutinio patikrinimo aktą_________ lap.

	Komisijos pirmininkas
	___________
(parašas)
	__________________
(vardas ir pavardė)



	Nariai:
	___________
(parašas)

	__________________
(vardas ir pavardė)



Bibliotekų fondo apsaugos nuostatų
12 priedas

(Bibliotekos fondo patikrinimo akto forma)

____________________________________________ BIBLIOTEKA
(bibliotekos pavadinimas)

TVIRTINU
_____________________
(pareigų pavadinimas)
_____________________
(parašas)
_____________________
(vardas ir pavardė)

BIBLIOTEKOS FONDO PATIKRINIMO AKTAS

20___ m. __________ ___ d. Nr.
_________________________
(sudarymo vieta)

Patikrino komisija, sudaryta 	
(dokumento, kurio pagrindu sudaryta komisija, pavadinimas, data, Nr.)
iš 	
(komisijos narių vardai ir pavardės, pareigos)

1. Tikrinti dokumentai:
1.1. Bibliotekos fondo inventoriaus  knygos 	
_	
(nurodyti inventoriaus knygų numerius ir kiekvienos knygos pirmąjį ir paskutinį įrašų numerius)
1.2. Bendroji fondo apskaitos  knyga (-os) 	
1.3. Ankstesnieji bibliotekos fondo patikrinimo aktai 	
(data, numeris)
1.4. Nuo paskutinio iki šio patikrinimo bibliotekos nurašytų dokumentų aktai-sąrašai 
	
(data, numeris)
1.5. Dokumentai, patvirtinantys dokumentų išdavimą vartotojams 	
_	
(vartotojų  formuliarai, skaitytojų aptarnavimo posistemė ir kt.)
2. Nustatyta:
2.1. Pagal visas bibliotekos inventoriaus knygas inventorintų dokumentų turi būti ___ fiz. vnt.
2.2. Pagal aktus, išvardintus 1.4 punkte, nurašyta inventorintų dokumentų _____ fiz. vnt.
2.3. Iš viso bibliotekoje turi būti inventorintų dokumentų _______________ fiz. vnt.

3. Rasta:
3.1. Lentynose 	 fiz. vnt. inventorintų dokumentų.
3.2. Vartotojams išduota 	 fiz. vnt. inventorintų dokumentų.
3.3. Atiduota įrišti, restauruoti 	 fiz. vnt. dokumentų.
Iš viso bibliotekoje rasta ___________________ fiz. vnt. inventorintų dokumentų.

4. Trūksta ______________ fiz. vnt. už _____Eur ______ct  ( ______________ ).
(suma žodžiais) 

5. Komisijos išvados ir pasiūlymai dėl patikrinimo rezultatų 	
_	
_	
_	

PRIDEDAMA. Trūkstamų dokumentų sąrašas, ______ lapai.

	Komisijos pirmininkas
	___________
(parašas)
	___________________
(vardas ir pavardė)



	Nariai:
	___________
(parašas)
___________
(parašas)
	___________________
(vardas ir pavardė)
___________________
(vardas ir pavardė)




_________________

13 priedas

(Dokumentų, siūlomų pripažinti nereikalingais arba netinkamais (negalimais) naudoti, akto forma)


_______________________________________ BIBLIOTEKA
(bibliotekos pavadinimas)

TVIRTINU
_______________________
(pareigų pavadinimas)
_______________________
(parašas)
_______________________
(vardas ir pavardė)

DOKUMENTŲ, SIŪLOMŲ PRIPAŽINTI NEREIKALINGAIS ARBA NETINKAMAIS (NEGALIMAIS) NAUDOTI, AKTAS

20___ m. __________ ___ d. Nr.
_________________________
(sudarymo vieta)


Komisija, sudaryta                                                                                                    
(dokumento, kurio pagrindu sudaryta komisija, pavadinimas, data, Nr.)
iš                                                                                                                                                   
(komisijos narių pareigos, vardai ir pavardės)

teikia bibliotekos dokumentų, kuriuos siūloma pripažinti nereikalingais arba netinkamais (negalimais) naudoti, sąrašą.

Pripažinimo nereikalingais arba netinkamais (negalimais) naudoti priežastis: 
	bibliotekai tapo neaktualūs (neaktualus turinys, didelis egzemplioriškumas) 
	nusidėvėjo fiziškai ar funkciškai (technologiškai)
	prarasti (negrąžinti, neteisėtai pasisavinti) ar sugadinti dėl vartotojų veikos ir šis faktas įformintas atitinkamu dokumentu
	pasibaigė elektroninio dokumento licencijos galiojimo terminas
	sunaikinti (sugadinti) avarijų, gaisrų ir kitų stichinių nelaimių metu ir šis faktas įformintas atitinkamu dokumentu

Tolesnio panaudojimo galimybės: 
	perduoti patikėjimo arba panaudos nuosavybės teise subjektams pagal Valstybės ir savivaldybių turto valdymo, naudojimo ir disponavimo juo įstatymą
	parduoti aukcione
	siūlyti bibliotekoms mainams
	nurašyti

Iš viso ______ fiz. vnt. už _______Eur______ct , inventorintų, neinventorintų (nereikalingą išbraukti) dokumentų.

PRIDEDAMA. Siūlomų pripažinti nereikalingais arba netinkamais (negalimais) naudoti dokumentų sąrašas: ____lapai. 


	Komisijos pirmininkas
	___________
(parašas)
	___________________
(vardas ir pavardė)



	Nariai:
	___________
(parašas)
___________
(parašas)
	___________________
(vardas ir pavardė)
___________________
(vardas ir pavardė)


















































Dokumentų, siūlomų pripažinti nereikalingais arba netinkamais (negalimais) naudoti, akto priedas


	Eil. Nr.
	Inventorinis numeris
	Autorius, antraštė  
	Metai
	Kaina
	Pastabos

	
	
	
	
	
	

	
	
	
	
	
	






___________________

(Pripažintų nereikalingais arba netinkamais (negalimais) naudoti bibliotekos dokumentų nurašymo ir likvidavimo akto forma)


_______________________________________ BIBLIOTEKA
(bibliotekos pavadinimas)

TVIRTINU
_______________________
(pareigų pavadinimas)
_______________________
(parašas)
_______________________
(vardas ir pavardė)

PRIPAŽINTŲ NEREIKALINGAIS ARBA NETINKAMAIS (NEGALIMAIS) NAUDOTI BIBLIOTEKOS DOKUMENTŲ NURAŠYMO AKTAS

20___ m. __________ ___ d. Nr.
_________________________
(sudarymo vieta)

Komisija, sudaryta                                                                                                    
(dokumento, kurio pagrindu sudaryta komisija, pavadinimas, data, Nr.)
iš                                                                                                                                                   
(komisijos narių pareigos, vardai ir pavardės)

nurašė iš bibliotekos fondo _________ fiz. vnt. už _______Eur_________ct , inventorintų, neinventorintų (nereikalingą išbraukti) dokumentų. Nurašymo priežastis________________ 

Nurašytų dokumentų pasiskirstymas pagal bendrąją bibliotekos fondo apskaitos knygą (egz.):

	Dokumentų rūšys
	Mokslo šakos
	Kalbos

	
	
	

	
	
	



Nurašyta __________________________  ____ fiz. vnt.  už   ____Eur.  ___ ct . 
(turto vieneto pavadinimas)


PRIDEDAMA. Nurašytų dokumentų sąrašas pagal įsigijimo metus: ____lapai. 

	Komisijos pirmininkas
	___________
(parašas)
	___________________
(vardas ir pavardė)



	Nariai:
	___________
(parašas)
___________
(parašas)
	___________________
(vardas ir pavardė)
___________________
(vardas ir pavardė)




___________________

